VIR DIE TUINIER – PERDEBLOM / DANDELION | Die Vryburger
Soos u weet, saam met die somer, die reën en die son, kom ook die bossies. Sommige plante wat ons as bossies beskou, is nogal nie bossies nie! Hier is ’n baie goeie voorbeeld van ’n “goeie” bossie, die Perdeblom of Dandelion, soos ons hom eintlik ken en gewoonlik hou ons nie baie van hom nie, want hy vervuil mos vreeslik en veral so tussenin ons pragtige groen grasperke. Sy saad is veerlig en waai die hele wêreld vol.
Hierdie plant word as ’n krui geklassifiseer. Hy is baie gesog in Franse disse en dit word daar in Frankryk as ’n groente gekweek.
Hy groei redelik plat en blom van lente tot herfs. Die hele plant kan gebruik word in disse, van die wortels, die blare en die blom, en het nogal groot medisinale waarde. Die blare kan in slaai gebruik word of in warm water gelaat word om te trek soos tee. Die blomme sonder die stingels is ook eetbaar en kan ook in slaaie gebruik word.. Dan kan die wortels van die plant ook gerooster en gemaal word en ook soos koffie gedrink word.
Die blare en wortels van die plant bevat hoë vlakke van potassium, vitamines A, B, C en D en is baie goed vir die lewer en galblaas en dit stimuleer ook die niere. Verder kan dit ook help vir velprobleme, rumatiek, osteo-artritis en jig.
So, van nou af moet ons nie die “bossies” onderskat nie!!
4 thoughts on “VIR DIE TUINIER – PERDEBLOM / DANDELION”
Johann Botha October 19, 2012 at 3:15 pm
Baie dankie vir die artikel. Ek weet van Dandelion en die goeie eienskappe maar het nooit geweet hoe die plant lyk en dat dit die Perdeblom is nie. Onkunde is maar ‘n nare ding.
Lindie van der Walt February 9, 2017 at 10:23 am
Ek’t juis vanoggend gesien hoeveel ‘Perdeblomme’ ons in die tuin het… My man sukkel juis so dan en wan met ‘jig’. Tee, hier kom ons!
Lindie van der Walt February 9, 2017 at 10:24 am
Marie Smith October 15, 2018 at 11:46 am
Waar kan ek van die plante om te plant in die hande kry, ek woon in Krugerdorp ASB